เตือนพายุโซนร้อน ฮีโกส จ่อขึ้นฝั่งมณฑลกวางตุ้ง ผ่านไทยช่วง 20-23 ส.ค.นี้
ประกาศฉบับ 3 เตือนพายุโซนร้อน ฮีโกส จ่อขึ้นฝั่งมณฑลกวางตุ้ง ประเทศจีนตอนใต้ ก่อนเคลื่อนลงมาพาดผ่านภาคเหนือ และภาคตะวันออกเฉียงเหนือตอนบน ช่วงวันที่ 20-23 ส.ค.นี้วันที่ 18 ส.ค. 2563 กรมอุตุนิยมวิทยา ประกาศพายุระดับ 3 (โซนร้อน) ฮีโกส บริเวณทะเลจีนใต้ตอนบน ฉบับที่ 3 โดยระบุว่า เมื่อเวลา 16.00 น. วันนี้ พายุระดับ 3 (โซนร้อน) ฮีโกส บริเวณทะเลจีนใต้ตอนบน มีศูนย์กลางอยู่ที่ละติจูด 21.1 องศาเหนือ ลองจิจูด 115.2 องศาตะวันออก กำลังเคลื่อนตัวทางทิศตะวันตกค่อนทางเหนือเล็กน้อย ด้วยความเร็วประมาณ 25 กม./ชม. มีความเร็วลมสูงสุดใกล้ศูนย์กลางประมาณ 65 กม./ชม.ทั้งนี้ คาดว่าพายุนี้จะเคลื่อนขึ้นฝั่งบริเวณมณฑลกวางตุ้ง ประเทศจีนตอนใต้ ในช่วงวันที่ 19-20 สิงหาคม 2563 โดยพายุนี้อยู่ห่างจากเกาะฮ่องกง ประเทศจีน ไปทางตะวันออกเฉียงใต้ประมาณ 170 กิโลเมตรสำหรับร่องมรสุมที่พาดผ่านประเทศเมียนมา ลาว และเวียดนามตอนบน จะเคลื่อนลงมาพาดผ่านภาคเหนือ และภาคตะวันออกเฉียงเหนือตอนบนในช่วงวันที่ 20-23 สิงหาคม 2563อย่างไรก็ตาม ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่ เว็บไซต์กรมอุตุนิยมวิทยา หรือสายด่วนพยากรณ์อากาศ 1182 ได้ตลอด 24 ชั่วโมง.
ประกาศฉบับ 3 เตือนพายุโซนร้อน ฮีโกส จ่อขึ้นฝั่งมณฑลกวางตุ้ง ประเทศจีนตอนใต้ ก่อนเคลื่อนลงมาพาดผ่านภาคเหนือ และภาคตะวันออกเฉียงเหนือตอนบน ช่วงวันที่ 20-23 ส.ค.นี้
กรมอุตุนิยมวิทยา,พยากรณ์อากาศ,อากาศวันนี้,พายุโซนร้อน,ฮีโกส,พายุฮีโกส